11. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.411.2/1/80568/6259 της 2/5 Οκτ.  1973 (ΦΕΚ Β΄ 1189) Περί λειτουργίας Ανωτέρων Δημοσίων Τεχνικών Σχολών. Έχοντες υπ’ όψει: 1.Τας διατάξεις του Ν.Δ. 3971/1959. 2.Τας διατάξεις του Ν.Δ. 652/1970. 3.Τας διατάξεις του Π.Δ. 208/1973 περί εντάξεως των Δημοσίων Ανωτέρων Σχολών Υπομηχανικών εις τα Κέντρα Ανωτέρας Τεχνικής Εκπαιδεύσεως. 4.Το γεγονός ότι εξακολουθούν λειτουργούσαι αι Β΄, Γ΄ και Δ΄ τάξεις των Δημοσίων Ανωτέρων Σχολών Υπομηχανικών κατά τας μέχρι τούδε ισχυούσας διατάξεις, ως και η Α΄ τάξις, εις ην θα εγγραφούν οι απορριφθέντες σπουδασταί, αποφασίζομεν: 1.Αι Δημόσιαι Ανώτεραι Τεχνικαί Σχολαί Υπομηχανικών Αθηνών και Θεσσαλονίκης, ενταχθείσαι δια του υπ’ αριθ. 208/1973 Π.Δ/τος εις τα Κέντρα Ανωτέρας Τεχνικής Εκπαιδεύσεως Αθηνών και Θεσσαλονίκης αντιστοίχως, από του σχολικού έτους 1973-74 και μετονομασθείσαι εις Ανωτέρας Σχολάς Τεχνολόγων Μηχανικών, εξακολουθούν λειτουργούσαι ως ανεξάρτητοι Σχολαί διοικητικώς και οικονομικώς, μέχρι αποφοιτήσεως των ακολουθούντων τον τετραετή κύκλον φοιτήσεως σπουδαστών, υπαγόμεναι εις την αρμοδιότητα της Γενικής Διευθύνσεως Επαγγελματικής Εκπαιδεύσεως του καθ’ ημάς Υπουργείου. 2.Δια τους εισαγομένους εις τας ως άνω Σχολάς από του Σχολικού έτους 1973-74 εφαρμόζονται τα ισχύονται δια τας Ανωτέρας Σχολάς Τεχνολόγων Μηχανικών ως προς τα Ωρολόγια και Αναλυτικά Προγράμματα και τον τρόπον εισαγωγής, φοιτήσεως και εξετάσεων των σπουδαστών. 